Når du har registrert deg som fadder i SOS-barnebyer, vil du etter et par dager motta en SMS med innlogging til Min Side. Der står all informasjon om fadderskapet ditt. I tillegg vil du motta en velkomstpakke i posten etter 1 - 2 uker.
Som fadder i SOS-barnebyer vil du motta informasjon direkte fra barnebyen to ganger i året; om sommeren og rundt jul. I løpet av året vil du også motta nyhetsbrev med informasjon om SOS-barnebyers arbeid.    Dersom du ikke ønsker å motta fysisk post, kan du gi oss beskjed om dette. Brev og rapporter fra barnebyen lastes også opp elektronisk til Min Side. Her kan du finne informasjon og administrere fadderskapet ditt.